Downloaded from YTS.BZ
Official YIFY movies site: YTS.BZ
Valo tulee tuolta, joten… -Näinkö?
Onko striimi edes päällä?
Hello!
Onko lähetys käynnissä? -On.
Ei täällä ole kenttää.
Tämä on vähän… -Tuli kommentti!
Saimme yhden kommentin.
OVATKO KAIKKI KOOLLA?
OLI IKÄVÄ -MISSÄ OLETTE?
BTS RAKASTAN TEITÄ
He voivat katsoa jälkikäteen. Lähdetään.
Heti alkoi kaaos. -Voitko siirtää kameraa?
Aherramme albumin parissa.
Tänään on vapaapäivä. -Huomenna työt jatkuvat.
Työputki on ollut aika rankka. -Pakkohan homma on hoitaa.
Signaali…
Hyödynnetään armeijan oppeja. -Nyt tulee kommentteja.
"On ikävä."
"Ikävä sinua, aviomieheni."
Samat sanat, vaimo.
Voi luoja.
Sanotaan nyt heipat.
Miten lopetamme? -Sanotaan vain heipat.
Olemme BTS. Kaksi, kolme! -Kiitos!
Moikka! -Moi!
Kansainvälinen musiikki-ilmiö.
Yksi maailman suosituimmista yhtyeistä.
He pääsivät Time-lehden vaikutusvaltaisimpien listalle.
Yhtye on Beatlesien jälkeen ensimmäinen,
jolla on ollut kolme listaykkösalbumia alle vuodessa.
Maailman suosituin yhtye.
Nyt ääntä! -BTS!
Huippusuosiota nauttiva BTS ilmoitti yllättäen jäävänsä tauolle.
Hyvin surullinen päivä. -He jäävät tauolle.
BTS JÄI TAUOLLE 2022 JÄSENTEN ASEPALVELUKSEN VUOKSI.
Fanit joutuvat odottamaan, kunnes pakollinen asevelvollisuus on ohi.
Yleensä tällainen tarkoittaa hajoamista.
Fanit ovat epätoivoisia. -Kieltäydyin uskomasta sitä.
Itkin tosi paljon. -Ihan kuin osa sielustani olisi kuollut.
Uutispommi! Ensi kertaa liki kolmeen vuoteen -
yhtyeen seitsemän jäsentä ovat yhdessä suoritettuaan asevelvollisuutensa loppuun.
ONNEA KOTIUTUMISESTA, JIN!
Pop-prinssit palaavat ehkä pian yhteen.
BTS on virallisesti palannut.
He lähtevät Yhdysvaltoihin työstämään uutta musiikkia kevääksi 2026.
ELOKUU 2025
Hei vaan. -Hei!
Mitä ihmettä?
Tervetuloa takaisin, Jin. Ja onneksi olkoon.
Kiitos. Mukavasti tehty.
"Worldwide handsome."
Paidan selkäpuoli on tosi siisti.
Olettepa te rotevia. Minäkin olen treenannut.
Sama täällä.
Eihän tuossa ole mitään. -Miten niin? Olen treenannut.
Kuulostit hyvältä ääniongelmista huolimatta.
Otin rutosti lääkkeitä. -Ne auttavat selviämään kiertueesta.
Olin viidesti tiputuksessa.
Lopputulos on pääasia. -Niinpä!
Heitän läppää, mutta olen oikeasti tosi väsynyt.
Soolokiertueeni päättyi eilen, ja lähdin heti tänne.
Totta kai se ottaa koville.
Siksi kysyin, voisinko palata Koreaan aiemmin.
Onnistuuko julkaisu siis maaliskuussa?
Albumin runko on kasassa,
mutta jatkamme kappaleiden kehittelyä, jos vaikka syntyisi parempia.
Levy on lähes valmis.
Tarvitaan vain johtosingle ja esitysten pääbiisi.
Mutta mitään ei ole lyöty lukkoon.
Täytyy tehdä suosikeistamme ainakin testiäänitykset.
Olemme olleet jumissa viikon.
Homma ei etene.
Ainakin näkymät ovat hienot. -Aivan upeat.
BTS-elämää 12 vuotta. Se oli siunaus.
Yleensä K-pop-artistin elinkaari on hyvin lyhyt.
Meidän kohdallamme se on onneksi jatkunut pidempään.
Paineita on, sillä me…
Meidän pitää päättää, mitä asioita säilytämme ja mitä muutamme.
Sellaisiin kysymyksiin ei vielä ole vastauksia.
Bang on HYBEn johtaja, mutta tämä tilanne on uusi hänellekin.
Valmista sapluunaa ei ole, joten etenemme kokeilupohjalta.
Yritämme selvittää,
mitä sellaista meissä on, mikä tekee BTS:stä erityisen.
Okei, töihin sitten.
Kiitos.
Hei, kaikki.
Arvatkaa, keitä olemme. -Tämä on BTS-dokumentti.
Esittelen vähän studiota. Osa porukasta onkin tuolla.
Kauhea nälkä.
Luovan työn tekijälle Los Angeles on oikea huvipuisto.
Olemme viettäneet kesän Losissa etsimässä levylle oikeaa soundia.
Kuulostaa tosi hyvältä.
Los Angeles antaa tilaa kokeiluille. Ja uudenlaista energiaa.
Täältä lähdemme suoraan Koreaan, jossa albumi miksataan.
Keväällä 2026 teemme paluun. Lupasimme sen faneillemme.
VIELÄ 2 VIIKKOA LOSISSA
Kahdessa viikossako? -Enää kaksi viikkoa aikaa.
Pulassa ollaan.
Äänityssessiot on jo buukattu syyskuulle.
Ymmärrämme, että olette väsyneitä. -Emmekä ole.
Tulosta on tultava.
Odotamme sitä innolla. -Isot odotukset, iso pettymys.
Mitä jos emme tänään kuuntelisi mitään, vaan laitamme mikit ja…
Annamme vain mennä? -Niin!
Teen aina niin. Aloitetaan vain saman tien.
Ota alku vähän pontevammin.
Hyvä. Yritä saada ääneen ärsyttävä sävy.
TUOTTAJA
Heittele menemään tähän tyyliin. -Hyvä kuvaus.
Anna mennä.
Enpä tiedä, toimiiko tämä. Aika vaikea.
Ehkä vähän liian kesyä. Tarvitaan hiukan pahisviboja.
Tämä on ehkä liian hidas.
Jatketaan seuraavaan melodiaan. Meillä on vielä tosi paljon… Jep.
Kunhan melodia saadaan kuntoon, sitä voi aina hienosäätää.
V, haluatko kokeilla?
Biisi on tosi vaikea. -Voiko tempoa nostaa 130 BPM:ään?
Tuntuu jotenkin liian nuorelta. Parikymppisten jutulta. Ei kovin siistiä.
Täytyy pohtia, jatkammeko tämän kappaleen kanssa.
Ei ihan osu kohdalleen.
Tällaiset trendibiisit ovat itse asiassa aika vaikeita.
Kokeillaan korkeammalta. -Okei.
Ongelma taitaa olla äänialani.
Olemme alhossa. -Tehdäänkö alhoaiheinen biisi?
Pitäisikö tehdä tosi surullinen biisi?
Yritetäänkö vain ottaa rennosti? Unohdetaan singlepaineet.
Hyvä idea.
Pidetäänkö vain hauskaa? -Kyllä vain!
Paskat singlestä. -Annetaan palaa.
Kaipa se single lopulta löytää muotonsa.
En edes tiedä, missä olen. -Älä nyt, Jin.
Ryhdistäydy. Kyllä tämä tästä.
Herätys nyt. -Älä lähentele.
Ryhdistäydy.
Mikä mättää? -En tiedä, miksi olen täällä.
Kuule, Jin. Sama täällä.
Hallinta katoaa, kun heitän kovempaa.
Mitä jos en stadionilla heitä tarpeeksi kauas?
Kotiuduin hiljattain armeijasta.
Olin jo pitkään haaveillut ulkomailla asumisesta.
Mutta kun nyt olen ollut Losissa kaksi kuukautta…
Suoraan sanoen ikävöin takaisin Koreaan.
Samgyeopsal-possua! -Hyvästi, terveellinen elämä.
Mahtavaa. -Nyt alkaa vihdoin helpottaa.
Otetaanko toiset?
Kippis!
En pysty juomaan sojua.
Ei sitä juoda.
Se otetaan vastaan!
Arvaan jo katseesta, mitä hän aikoo sanoa.
Sojua ei juoda tavalliseen tapaan, vaan se on otettava vastaan.
Sille täytyy avata sydämensä.
Runollista. Avaan sojulle sydämeni.
No, menen nyt. Nauttikaa ruoasta.
Tule syömään, RM. -Ahmitte jo kaiken.
Aloitimme yli tunti sitten. -Niinkö?
Olemme haastaneet itseämme tällä levyllä.
Yritimme luoda jotain uutta ja erilaista, mutta ehkä toistammekin samaa kaavaa.
Emme toista. Uusi levy poikkeaa aiemmista.
En koe paineita sen takia.
Enemmän minua stressaa se, että haluaisin tehdä musiikkia vapaasti,
mutta nyt tuntuu kuin tekisin tarkkaan säänneltyä tehdastyötä.
Se johtuu tilanteen erikoislaatuisuudesta.
Nyt kun armeija on vihdoin ohi, tauko täytyy katkaista pian.
Siksi tämän levyn kanssa on melkoinen kiire.
Koreassa odottavat jo kannen kuvaukset, joten aika on tiukilla.
Kovat paineet.
Emme halua tuottaa pettymystä.
Niinpä. Odotukset ovat korkealla.
"Tiesin, että BTS pystyisi tähän." Sellaista palautetta minä toivon.
Ja sellaista tulee. -Hienoa. Sovitaan niin.
Eli ei paineita? -Ei paineita.
Minä en koe paineita. -Etkö?
Tietysti lopputulos on tärkeä,
mutta toivon, että voimme nauttia prosessista yhdessä fanien kanssa.
Se on minusta tärkeintä.
Harmi, ettet ollut mukana alusta asti, Jin.
Täällä on ollut hienoa työskennellä. -Tosi opettavaista.
No niin. -RM…
Tervehtikää komentajaa!
Ei! Alkaa ahdistaa.
Lopeta.
Se oli mahtavaa.
Komea kuin mikä.
V ei ole muuttunut yhtään.
Eikö? -Näytät yhä samalta.
Nyt hän on aikuinen mies.
Miltä näytän?
Mitä nuo ovat? -Teimme nämä…
Hei, olen V. Olen 19-vuotias ja olen BTS:n laulaja.
Nuorin jäsenemme, Jung Kook! -Virkistääkö?
Olen Jung Kook. Olen 17-vuotias. Toimin BTS:ssä tanssijana ja laulajana.
Haluaisin jo olla täysi-ikäinen. Sitten voimme bilettää porukalla.
Tässä minä vain nautin drinkkejä ja katson nuorta itseäni.
Olet siinä, mutta myös tuolla.
Hei, olen Jimin. Olen BTS:n laulaja ja tanssija.
Pelottaa.
En nähnyt. Tee se uudestaan. -Se kuvattiin.
Kerran vielä. -Katso se sitten telkusta.
Hei! Olen Jin, BTS:n vanhin jäsen.
Hei! Luvassa on paljon lisää videomatskua, joten pysykää mukana.
Hei, SUGA. Mitä puuhaat?
Odottelemme vain.
Näyttääpä hän nuorelta.
Hei, olen SUGA, BTS:n räppäri.
"Nimeni on j-hope." -Rakastan teitä.
Hei, olen j-hope. Olen BTS:n räppäri, tanssija ja laulaja.
Hiton hyvä meininki.
Mahtavaa, j-hope!
Hei, olen Rap Monster. Nimeni mukaan toimin räppärinä.
Me olemme BTS.
Kaksi, kolme! Bang! -Tan! Kiitos. Teemme parhaamme!
Nyt riittää! -Katsotaan tämä.
ENSIMMÄINEN ESIINTYMINEN
Nyt kunnolla ääntä, Busan!
BTS:N VIIMEINEN ESIINTYMINEN
Tuosta on jo kolme vuotta.
Musiikkiurani alussa halusin ilmaista itseäni musiikin kautta.
K-pop-teollisuus on kuitenkin luotu tuottamaan koko ajan jotain uutta.
Jatkuvasti on mentävä eteenpäin.
Kadotin käsitykseni meistä tiiminä.
Jos sanon tarvitsevani tauon…
Jo sen myöntäminen aiheuttaa syyllisyydentuntoa.
Minuakin alkaa itkettää, kun näen RM:n tuollaisena.
Haluan olla BTS:ssä pitkään. -Jotta voimme jatkaa, meidän pitää…
Minun tuskin tarvitsee sanoa paljonkaan. Ymmärrätte varmasti muutenkin.
Jos me seitsemän pidämme yhtä ja saamme teidän tukenne,
BTS jatkaa varmasti vahvana eteenpäin kaikista haasteista huolimatta.
Uskokaa siis meihin.
Nyt kippistetään. -Olemme ahkeroineet kovasti.
Kippistetään. -Tämä on…
Hitsi.
Tulee tunteet pintaan.
Minulla on ikävä heitä.
Mennään takaisin.
Jimin sanoi eilen yhden jutun.
Hän mietti, miksi aina BTS:stä puhuessamme -
sydämissämme tuntuu selittämätön läikähdys.
Katsoimme niitä videoita pitkästä aikaa yhdessä.
Kun käymme läpi historiaamme yhdessä,
meidät kaikki valtaa tunne, josta Jimin puhui.
Uskon vilpittömästi,
että kaipauksen, hellyyden ja tunteellisten hetkien -
kokeminen yhdessä on auttanut meitä jatkamaan.
Täälläkö se oli? Täällä 11 vuotta sitten.
Tuo oli se keikkapaikka.
ENSIMMÄINEN USA:N KEIKKA
Musiikin tekeminen on minulle -
keino dokumentoida sitä, kuka olen siinä elämänvaiheessa.
Tälle levylle olisin toivonut selkeämpää kokonaissanomaa.
Mutta minkäs teet.
Se on asia, jota täytyy työstää jatkossa.
Joskus on vaikea nähdä metsää puilta.
Puhumme yksittäisistä kappaleista,
mutta albumi kokonaisuutena alkaa olla minulta hukassa.
Miten perintöänne voisi parhaiten viedä eteenpäin?
Mitä jos sukeltaisimme menneisyyteen? Saatatte jo tuntea tämän tarinan.
Vuonna 1896 ryhmä nuoria matkusti Joseonista Yhdysvaltoihin.
He saapuivat Washingtoniin opiskelemaan.
Musiikkituotannon uranuurtaja ja etnologi Alice C. Fletcher -
tapasi korealaisnuoret.
Yhteistä kieltä ei ollut, mutta he kommunikoivat laulun kautta.
Nuorukaiset raivasivat muille tietä asettamalla itsensä alttiiksi.
He äänittivät ensimmäisen korealaisen laulun Yhdysvalloissa.
KOREALAINEN KANSANLAULU (MINYO) ÄÄNITYS: ALICE C. FLETCHER
Laulu oli korealaisille erittäin merkityksellinen.
Mikä laulu se oli?
Se oli "Arirang"! -Arvasin.
Laulun juuret juontavat 1400-luvulle asti.
Se on kulkenut yli vuorten ja jokien,
kunnes siitä on tullut kaikkia korealaisia yhdistävä laulu.
Nimen tarkka merkitys ei ole tiedossa. Sitä on tulkittu monin tavoin.
"Ari" tulee korean kaunista tarkoittavasta sanasta.
"Rang" voi tarkoittaa -
syvää kaipausta jotain rakasta asiaa tai ihmistä kohtaan.
Vaikka fanejanne tai musiikkia kohtaan.
Ajatusta voi soveltaa myös BTS:ään.
Pidän siitä. Hieno vertaus.
"Eteenpäin menevä perintö" kuvastaa teitä nyt hyvin.
HYBEN JOHTAJA
Se on hyvä ohjenuora päätösten tekemiseen.
Kannattaa pohtia, vievätkö päätökset kohti tuota pyrkimystä.
Olemmeko todella tuon arvoisia?
Ymmärrän kyllä konseptin,
mutta puheet perinnöstä, legendoista ja sankareista ovat vähän liikaa.
Pohjimmiltamme olemme kuitenkin…
Se sanotaan tässä. "Emme ole sankareita vaan tavallisia korealaisnuorukaisia."
En oikein osaa lähestyä tätä.
Mikä osa mietityttää?
Emme voi tietää, miten se sujuu. Pitää vain kokeilla.
"Ari, ari, ari… Arirang."
Ehkä tässä kohdassa voisi hullutella.
Järkihän tässä lähtee.
Emme aavistaneet kuuntelevamme "Arirangia" viittä tuntia.
Kuule. Kuinka pahasti meni metsään?
Tarpeeksi. -Saimmehan me jotain aikaan.
Mitä? -Pääsimme alkuun.
Oli ainakin hauskaa.
Näin oppii, mitä ei kannata tehdä.
Epäonnistumista ei ole. Se on vain osa prosessia.
Minunkin pitäisi treenata. Kylläpä he aloittivat aikaisin.
Hemmetti.
Yhdeksän. Kymmenen.
Pitää työntää kohti keskikohtaa. -Teetkö punnerruksia noin?
Silmät kiinni. -Kolme.
Pientä lämmittelyä.
Miten saan tämän pois…? Off. Play.
Ehkä vika on minussa,
mutta nämä kadut,
äänitysstudio -
ja jopa lempiravintolani ruoka tuntuvat vain saman toistolta.
Olenko vain minä muuttunut?
Olenko ainoa, joka kokee näin?
Kohtaamme BTS-fanit pian ensimmäistä kertaa moneen vuoteen.
Mietin, ovatko heidänkin tunteensa meitä kohtaan kenties muuttuneet.
Dave Roberts. Hauska tavata.
Tervetuloa Dodger Stadiumille. Hienoa, että tulit.
Toivotetaan tervetulleeksi illan aloitussyötön heittäjä.
Kunniatehtävän suorittaa V!
V ja muut BTS:n jäsenet ovat tekemässä -
koko maailman pitkään ja hartaasti odottamaa paluuta.
Hetki on koittanut. V astuu kentälle.
V heitti seremoniallisen aloitussyötön, ja yleisö villiintyi täysin.
On aika päästää Dodgers irti!
VIELÄ VIIKKO LOSISSA
Montako kappaletta on vahvistettu? -Lopullisestiko?
Montako on siis valittu levylle? -Neljätoista.
"Body to Body" on valittu. -Tietysti.
Sille kappaleelle yritetään sämplätä "Arirangin" ensiäänitystä.
Äänenlaatu oli… Siitä oli vaikea saada selvää.
Sämpläystä kokeiltiin vaikka miten.
Sitä yritetään työstää vielä palautteenne perusteella.
Ja "NORMAL"-kappaleeseen tarvitaan sanat.
On jo aikakin.
Haluaisimme sanoittaa enemmän koreaksi. Englantia on nyt tulossa liikaa.
Varsinkin rap-osuuksiin.
Tämän levyn pitää kuulostaa aidolta, joten jos englantia on liikaa…
Aitous on toki tärkeää,
mutta jos haluamme levyn menestyvän maailmalla,
täytyy uskaltaa yrittää.
Ongelmana on ajan puute.
Emme ehdi edes opetella kunnollista lausumista.
Kerosene, melatonin…
Lähetän äänitiedostoja treeniä varten. Kerosene, dopamine, chemical-induced…
Anteeksi. En tiedä, mitä teen. -Siinä oli hyvä meininki.
Anteeksi.
Minun lausumiseni…
Liian vaikeaa.
Mahtuvatko kaikki sanat? Koreaksi tavuja olisi kolme.
Mahtuuko "they thought that we would" siihen mittaan?
Kuunnellaan.
Päivän soju-tuokio.
Maukasta. Minulla oli varmaan rankka päivä.
RM, saitko sanat valmiiksi?
Niitä kirjoittaessani mietin, että huono lausuminen voi pilata kaiken.
Pronunciation.
Niin. -Se on tosi vaikeaa.
Harjoittelemme kuitenkin paljon enemmän kuin koreankielisiä biisejä.
Ei sillä ole väliä, jos lopputulos on kuitenkin huono.
Pystymme siihen kyllä.
Sanoista pitäisi saada kypsempiä.
Aivan. On aika aikuistua silläkin saralla.
"'Til they're done."
Tai jotain tyyliin "I could here they come".
Laitetaan sitten niin.
"They" voisi viitata painajaisiin tai unettomuuteen.
En tiedä, mitä haluan.
Biisintekosessioiden jälkeen olemme kämpillä kahdeksan maissa.
Ja ehkä viisi tai kuusi tuntia myöhemmin sitten nukahdan.
En tiedä, mitä tekisin.
Kirjoita sitten niin, sillä tunne on aito.
Et tiedä, mitä tehdä. -Se on normaalia.
Aivan.
"Kerosene, dopamine…" Mitä vain.
Tai vaikka "chase it 'til we're numb".
Tai sitten "they don't even help to turn me off".
Mutta kuulostaako se omituiselta?
Siis melodian kannalta.
Ei minusta. -En ole natiivipuhuja, joten en tiedä.
Inhoan rutiineihin jämähtämistä.
On hassua, että vietimme juuri puolitoista vuotta armeijassa.
Nyt koko juttu tuntuu unelta.
Ihan kuin emme olisi edes olleet siellä.
Antiikin Kreikassa oli kaksi erilaista aikakäsitystä.
Ne tunnetaan nimillä kronos ja kairos.
Armeijassa samaa asiaa toistettiin yhä uudelleen.
Aika vain kulki menemään. Kronos on sitä.
Mutta täällä Los Angelesissa -
olen muiden jäsenten kanssa.
He ovat toinen perheeni.
Tämä tuntuu kairos-ajalta.
Aika ikään kuin venyy. Ja sitä tuntee…
En osaa sanoa sitä englanniksi.
Tuntee ajan katoavaisuuden.
Näytä meille uimataitosi.
Mikä se oli? Miksi koskit mahaani?
Otetaan kisa.
Toisia saa naurattaa.
Sanoitustenkin pitää kehittyä mukanamme.
Ne eivät saisi olla liian sisäänpäin lämpiäviä.
Joidenkin vanhempien kappaleiden, kuten "Black Swanin" sanat -
eivät tosiaan ole kovin samaistuttavia.
Totta.
"SWIM" on sen tyyppinen kappale,
josta voisi tulla single tai muuten keskeinen koko levylle,
joten sen olisi hyvä tarjota tarttumapintaa mahdollisimman laajasti.
Se on tärkeä biisi, oli sinkku tai ei. Voisimme kokeilla eri lähestymiskulmia.
Kunhan se ei leviä käsiin. -Aivan. Kiireen takia.
Kappale on aika rauhallinen,
joten se on jo valmiiksi hyvin erilainen kuin tyypilliset biisimme.
Nyt on kuitenkin hyvä hetki vähän kokeilla kepillä jäätä.
2.0.
Efekteillä voisi vähän säätää.
Tätäkö tarkoitat? -En.
Vokaaleihin voisi lisätä efektejä, ja rap-osuudelle tarvitaan tilaa.
Rakenne on vielä kesken. -Aivan.
Laitetaan koukku ensin kuntoon. -Selvä.
Sano, kun olet valmis. -Olen valmis.
Selvä, aloitetaan.
Uudestaan. -Okei.
Sori. -Ja vielä.
Kun biisissä toistetaan "swim",
se ei ole mikään käsky, vaan tavallaan vain toteamus.
Sen voi ajatella kuvaavan -
minua tai ketä tahansa,
joka on luovuttamaisillaan mutta ei kuitenkaan anna periksi.
Otan uusiksi.
Enpä tiedä, onnistummeko.
Ei hitto. Rankkaa hommaa.
Tietty. Muuten kaikki tekisivät hittejä.
Menikö huonosti? -Yritä vielä.
Joskus minua ahdistaa ajatus siitä, että aina koittaa uusi aamu.
Armeijassa se pyöri mielessäni, kun sama rutiini toistui aina vain.
Maailman meno on kuitenkin nopeaa.
Koko ajan tulee uusia trendejä ja uusia artisteja.
Paikalleen ei voi jäädä.
Elämässä pitää vain luovia eteenpäin. Virran mukana ja välillä vastavirtaan.
Hienosti meni.
Muut ovat tehneet hyviä biisejä.
Itse liityin mukaan vasta myöhemmin.
Olin ensi alkuun hiukan pelokas,
sillä en oikein tiennyt, mikä oma roolini olisi.
Nyt olemme olleet yhdessä 12 vuotta,
ja tiedän sanomattakin, mitä minun pitää tehdä.
Näen sen muiden silmistä.
Ranta odottaa.
Sori.
Anteeksi, rikoimme sen.
Voimmeko mennä rannalle? -Voimme. Mennään.
Laulajat vastaan räppärit! -Ai kolme kolmea vastaan?
Yksi on varamiehenä.
Jimin, hoidit homman!
Olen ihan poikki.
Vaikuttavaa. -Tosimiehen elkeet.
Uudestaan!
Huvittavaa.
Se oli hienoa. Los Angeles selvästi sopii sinulle.
Ettehän nähneet alaosastoani?
Jimin oikein uhkuu romantiikkaa. -Eikö ole mahtavaa olla tässä?
Saammekohan tämän hoidettua kunnialla? -On pakko.
Annamme kaikkemme.
Mitä arvelet?
Et tainnut kuunnella. -Sori, olin ajatuksissani.
Tuolla otetaan hääkuvia.
Hyvältä näyttää!
Tämä vasta on elämää, eikö?
Mikä tuo oli?
Delfiini! -Tosiaan.
Missä? En näe. -Sitä ei näy vielä. Tuolla!
Ei kai tuo ole delfiini? -On se.
On se delfiini. Aivan selvästi.
Aloitetaanko striimi? -Mikäs siinä.
Tsemppiä, RM. Pidän peukkuja.
Pystytte siihen kyllä. -Jep!
Lähden kohti Koreaa. -Heippa, Jin.
Pärjäilkää. Pidän peukkuja.
Älä suotta itke perääni.
Ei itketä.
Lähden nyt. -Turvallista matkaa.
Lähdetkö oikeasti jo? -Joo, jätän sinut.
Käy kateeksi.
Päästä irti!
Tuleeko Jimin kohta? -Tulee kai.
Pysy siinä sen aikaa. Ylemmäs.
En ole yhtä notkea kuin ennen.
Tiedätkö sen tunteen, kun koti ei tunnu kodilta?
Tuntee koti-ikävää, vaikka olisi kotona. Tajuatko?
En oikeastaan.
Miten kotona ollessa voi kaivata kotiin? -Usko pois.
Voinko tulla Koreassa kotiisi? -Tietty.
Siis silloin, kun et ole siellä? -Et.
Mehän olemme perhettä. Sinäkin voit tulla minun kämppääni.
Anna ovikoodisi. -Enkä.
Rekisteröi sormenjälkeni. -Ei käy.
Suostu nyt. -En.
Nyt Jimin tuli.
Jimin, lähden nyt.
Odotin sinua. -Kiitos.
Tässä on se pyjama, josta kerroin.
Käytän sitä. -Saat sen.
Lähetän kuvan. -Se on ollut huoneessani.
Ja nytkö vasta annat tämän? -Niin, viime tingassa.
Nähdään pian. Jatkakaa samaan malliin. -Jep. Kiitos.
Onnea matkaan. -Pärjäile.
"Arirang" sopisi levyn nimeksi.
Kun "Arirang" liitetään johonkin… Sen rooli voisi olla visuaalinen.
Kunhan vaalimme "Arirangin" henkeä. -Aivan.
Se voi olla mitä vain haluamme. -Uusi "Arirang".
Meidän "Arirangimme". -Juuri niin.
Sävelkorkeus laski.
Soitin ennen huilua.
Alkaa olla jo aika häipyä.
On oikeastaan vähän haikeaa palata takaisin Koreaan.
Sanoin samaa Jiminille. -Tätä tulee ikävä.
En kaipaisi tänne, jos olisin täällä yksin,
mutta tällainen yhteiselo on meille harvinaista.
Saatan nousta yöllä juomaan vettä ja näen RM:n pelaamassa Pokémonia.
Ehdin jo tottua siihen. -Muutetaanko taas yhteen?
Tämä oli mukavaa. -Otetaan joskus uusiksi.
Puhuit haikeudesta! -Hyvä on, otetaan sitten.
Vakavasti puhuen tätä paikkaa tulee oikeasti ikävä.
Kun iltaisin istumme lasillisen äärellä, juttelemme vaikka mistä.
Tietysti puhumme paljon työasioista,
ja lopulta päädymme höpöttelemään kaikenlaista, mutta nautin siitä.
Olen BTS:n jäsen ja olen siellä, mihin kuulun.
Tulimme tänne tekemään yhdessä musiikkia ja esiintymään.
Siihen meidät on tarkoitettu.
Nyt pitää vain keskittyä ja hoitaa homma.
Teimmeköhän hyvää työtä?
"Arirang" on minusta hyvä teema albumille.
Mutta se, miten tulkitsemme "Arirangin" ja sen merkityksen,
on meidän päätettävissämme.
Siinä riittää pähkäiltävää.
Paljon pohdittavaa.
On sääli, ettemme saaneet kaikkea valmiiksi täällä ollessamme.
Lähdemme ylihuomenna.
Ei, vaan jo huomenna.
VIIMEINEN PÄIVÄ LOS ANGELESISSA
RM!
Minulla on nälkä.
Jung Kook! -En kohta kestä enää.
Jung Kook!
Onko tämä uusi…? -Ei, vaan lisäys "Body to Bodyyn".
Näinkö? -Kyllä vain.
Kuulostaa hyvältä. "Arirangin" sämpläys toimii tuossa tosi hyvin.
Toimii!
Tuli kylmät väreet. -Meille taisi tulla sama tunne.
Mikä tunne?
Selkäpiissä kulkee väristyksiä.
Tunne kohoaa ylöspäin. -Se tietää hyvää.
Kuunteliko RM sen jo? -Ei kai.
Etkö tykkää?
Kuulostaa siltä kuin kolme biisiä olisi miksattu yhteen.
Eikö se ole siistiä?
Kuin söisi leipää, porsaankyljystä ja kimchiä sekaisin.
Sehän kuulostaa herkulliselta.
Hiton hyvältä.
Se on tosi perinteinen.
Päätyisi takuulla meemiksi.
Bang Si-hyuk ehdotti perinteisessä soundissa pitäytymistä.
Ehkä me korealaisina vieroksumme sitä. -Minusta se toimii.
Jos levyn nimi on Arirang… -Se kuulostaa juhlaveisulta.
Korealaisille koko juttu voi vaikuttaa siltä,
että lietsomme jotain yltiöisänmaallisuutta.
Nimenomaan. -Korealaiset voivat vieroksua sitä.
Uskon, että muista kulttuureista tulevat kuulijat ihastuvat kappaleeseen.
Se on liian ilmiselvä. "Arirang" on… -Ei minusta.
Kuka äänestää puolesta? -Se on…
Ymmärrän pointtinne, mutta minä tykkäsin biisistä heti.
Se herätti minussa jotain.
Sama täällä. -En ole täysin eri mieltä, mutta…
"Arirang" sopii kyllä "Body to Bodyn" sanoihin ja teemaan.
Siinä annetaan tunteen viedä.
Voimme varmasti löytää jonkinlaisen kultaisen keskitien.
Heti kun Arirang valittiin levyn nimeksi, kansallismeininki astui kuvioihin.
Kuunnellaanko uudestaan?
Kuvitellaan, ettemme tunne biisiä. "BTS julkaisi uuden levyn. Kuunnellaan!"
Antaa mennä! -Tuli kylmät väreet.
SOUL
TERVETULOA KOTIIN! -HE PALAAVAT KOREAAN
Koreassa on vielä paljon töitä tehtävänä.
Paljon on vielä kesken. Tämä ei ole helppoa.
Nyt aikuistuttuamme näkemyksiä on vaikeampi sovittaa yhteen.
Olemme aloittamassa uutta lukua.
Kaiken keskellä meidän pitää kuitenkin muistaa,
että sisimmässämme olemme yhä tavallisia korealaispoikia.
Se ei muutu miksikään.
Viime kerrasta onkin aikaa. -Anteeksi, katson väärään suuntaan.
Okei.
Kun nyt työstätte uutta albumia,
tuntuuko siltä, että olette luomassa jotain täysin uudenlaista?
Miten koet muuttuneesi artistina?
Tuntuuko siltä, että jatkatte jotain ennestään tuttua?
Kilistetäänkö?
Pitkästä aikaa. -Niinpä.
Oletteko nähneet armeijaunia? -Tietysti.
Unessani olin jo siviilissä mutta heräsin silti sotilaana.
Näitkö armeijaunia armeijassakin?
Aikamoista.
Nykyään tylsistyn kotona.
Voisin muuttaa sinun luoksesi. -Tuotko oman patjan?
V:llä on eroahdistusta.
Anteeksi myöhästyminen.
Hyvää työtä. Onnittelut. -Kiitos.
Onnea kuvausten päättymisestä.
Hyvää työtä, Woo-shik. -Mitä kuuluu?
Mitä sinulla on meneillään, V?
Meiltä tulee uusi levy. -Milloin?
Ja maailmankiertue.
Maaliskuussa. -Maaliskuussako?
Synttäreideni kunniaksi siis! Kiitos.
Vähän kyllä epäilyttää, selviämmekö tästä.
Olemme olleet poissa kolme vuotta. -Se luo varmaan paineita.
Montako kappaletta levyllä on?
Neljätoista. -Niinkö? Täysimittainen albumi siis.
Onko single jo päätetty? -On.
Uteliaisuus heräsi.
Monissa biiseissämme on rutkasti luonnetta.
Niillä on hyvin vahva oma tyyli. -Aivan. Hip hopia tai muuta.
Ne iskevät päin naamaa. -Jopa provosoivat.
Sinkkubiisiksi valikoitui kuitenkin kappaleista hienovaraisin.
Sellainen, joka kestää aikaa ja jota voi kuunnella toistolla kyllästymättä.
Esityskin alkoi kiinnostaa.
Odotan singleä innolla.
Hei. -Hei vaan.
Terve. -Hei.
Tänään kuunnellaan kappaletta "SWIM", joka on albumin johtosingle.
Okei. -Versio ei ole vielä lopullinen.
RM ja SUGA haluavat vielä tehdä viilauksia. Se on hyvä muistaa.
Kuunnellaan objektiivisesti. -Aloitetaan.
Tuntuu vähän…
Vaikutelma on jotenkin ponneton.
Biisi itsessään on sellainen.
Kukaan ei takuulla odottaisi meiltä tällaista.
Ei niin.
Epäröisin soittaa tätä tutuille.
"BTS on palannut!" Ja sitten…
Reaktio ei ehkä olisi ihan…
Minusta se on hyvä. -En ole täysin sitä vastaan.
Tykkään kyllä biisistä. Se on hyvä.
Hiukan vain pelottaa. Oikeastaan paljonkin.
Reagoimme samoin "Dynamiteen".
Totta, emme olleet varmoja siitä. -Se ei tuntunut omalta.
Useimmat meistä olivat sitä vastaan.
Kuten olin sanomassa…
Yllättävä paluubiisi voi olla hyväkin asia.
Totta. -Biisi on kyllä siisti.
Siinä on meille uudenlaista kypsyyttä.
Meidän on jo aikakin vähän aikuistua.
Viime tapaamisellamme sovimme "Arirangin" käytöstä "Body to Bodyssa".
Ette ole vielä kuulleet uutta versiota. -Kuunnellaan sitten.
Antaa tulla! -"Body to Body" on hyvä.
Koko kansan jumppaohjelma!
Onko tuo koko kansan jumppaohjelmasta?
Miksi tämä kestää näin kauan?
Tämä kohta on mietityttänyt minua alusta saakka.
Tämä osa on liian pitkä. -Kestää liian kauan.
Bang Si-hyuk haluaa nostaa "Arirangin" etualalle.
Eikö samplen jälkeen palata biisiin?
Eli… -Jos saan sanoa…
En ole vakuuttunut.
Esiintyessä pitempi versio on varmaan ihan okei,
mutta näin kuunneltuna…
Kuunnellessa teki yhtäkkiä mieli mennä piiloon.
"Somebody like you" -kohdassa haluaisin kuulla meidän ääniämme.
Ihan kuin olisi Paris Baguettessa syömässä kimchi-riisiä.
Siis… mitä ihmettä?
Lyhyempi versio oli parempi.
Tällä päädymme vitsiksi. -Kuunnellaan aiempi versio.
Tämän kuuntelimme Losissa.
Tämä toimii!
Tämä toimii.
Toimii!
Tämä on sopivan pituinen.
Lopun rytmikäs osio tarvitaan mukaan.
Tulee vaikutelma jatkumisesta seuraaviin säkeistöihin.
Missä se on? Ai, tuossa.
Tämä on liian lyhyt.
Jin oli täällä. -Pitäisi sitten sopia minullekin.
Äänessä on viivettä.
Aivan, se johtuu mastertiedostosta. Hetkinen, poistan sen.
Puhuimme musiikista kolme tuntia.
"Hooliganista" ja "NORMALista" pidettiin. -Niinkö?
Mutta "SWIM"…
BTS:ltä on totuttu kuulemaan vahvan energistä tanssimusiikkia,
joten tällainen suunnanmuutos herätti vähän ihmetystä.
Minusta kappale on hyvä. -Niin on.
Haluan saada muutkin uskomaan, että muutos on meille hyväksi.
Ja nyt on täydellinen hetki muutokselle.
Ajatus ei saanut juuri vastakaikua. -Eikö?
On aika jännittynyt olo.
Olisi hyvä, jos olisimme yhtä mieltä asioista.
Sitä olisin toivonut. Yhteistä näkemystä.
Kuunnellaan.
Onko lausuminen kunnossa? -Todella hyvä.
Hetki vain. Hyvältä vaikuttaa.
Jos jotain fiksaillaan, se pitää tehdä kunnolla, ei pätkissä.
Tuo on vähän… -Liikaa, vai?
Editointi saa tuon minusta kuulostamaan hiukan irralliselta.
Odota hetki. -Eli…
Johtosinglen äänitykset ovat loppusuoralla.
Levylle tulee hyvin monenlaisia kappaleita.
Sanoituksiin on tullut kypsyyttä kautta linjan.
Onhan meille tullut lisää ikääkin. Olen 34, kun albumi julkaistaan.
Pyrimme tosissamme ilmaisemaan itseämme aikuisemmin.
Aiemmin puursimme studiossa hiomassa biisejä pitkään ja hartaasti.
Silloin tuskailin prosessin kanssa enemmän kuin nykyään.
Nykyään osaan suhtautua rennommin, jos biisien kanssa tulee hankaluuksia.
En ole enää niin kärsimätön, vaan annan asioiden edetä tahtiaan.
Loppujen lopuksi biisi on hyvä, jos yleisö pitää siitä.
Ikinä ei voi tietää, mikä nousee hitiksi.
Tuo paikka on yhä olemassa.
Pizzapaikkako? -Niin.
Kun vasta aloittelimme,
tilasimme sieltä aina pizzaa. Ne olivat tosi isoja.
Ja halpoja.
Jaoimme jättipizzan kaikkien kesken.
Tuli tunnekuohu.
Kauhea nälkä.
Tosi hyvää.
Katson yleensä tätä, kun syön tai kun olen menossa nukkumaan.
Tämä on tiedeohjelma. Sitä on mukava katsoa.
Avaruusolioista on olemassa muinaisia kaiverruksia…
Pitää kuulua ääni. Natisevan puhdasta.
Oli mahtavaa viettää aikaa USA:ssa, mutta koti on aina koti.
Maailman paras paikka.
Sain siivousliinan äidiltäni.
Valmista on! Nyt voi pelata.
RM sanoo aina, ettei ymmärrä tapojani, mutta minulle…
Päivinä, jolloin ohjelmassa ei ole treeniä tai mitään,
saatan istua tässä yli kymmenen tuntia.
Aiemmin en oikeastaan ollut introvertti, mutta vuosien myötä -
olen päätynyt viettämään enemmän aikaa omissa oloissani.
Elämä on kai vain mennyt niin,
että ulkopuolelta katsottuna vaikutan introvertilta ihmiseltä.
En voi tietenkään puhua muiden julkisuuden henkilöiden puolesta,
mutta se, miltä asiat näyttävät, ei välttämättä vastaa todellisuutta.
Minun elämäni on tällaista.
Se voi olla näkökulmasta riippuen joko hyvä tai huono asia, mutta…
No, ihmisiä on monenlaisia.
Sen voin sanoa, että olen aina unelmoinut tästä.
Kuvittelin aina unelmieni käyvän toteen, vaikka takuita ei tietenkään ollut.
Näin itseni lavalla ison yleisön edessä upeissa vaatteissa,
laulamassa ja tanssimassa mahtavan musiikin tahtiin.
Kuvittelin itseni siihen tilanteeseen. Niin olen päässyt tänne asti.
Taitosi ovat yhä tallella,
mutta pelituntuma on vielä hakusessa.
Katse palloon. Hyvä.
Eikö Bam olekin söpö?
Dobermanneilla esiintyy useita vakavia perinnöllisiä sairauksia.
Ja koska Bam on jo valmiiksi hiukan keskimääräistä heikompi…
Pidän altavastaajan puolia. -Aivan.
Jaksaa, jaksaa.
On hienoa tuntea itsensä kasvavan ja vahvistuvan.
Ja tietää valmistautuneensa hyvin, kun astuu lavalle fanien eteen.
Lavalle pääseminen on huikean onnellinen hetki.
Paineet ovat kuitenkin aikamoiset.
Supertähden elämä ei ehkä ole minua varten.
Tuntuu, että tällainen kuuluisuus on minulle vähän liikaa.
BTS:llä on paljon faneja ympäri maailmaa.
Totta kai se tuo mukanaan tiettyjä paineita.
En kuitenkaan näe itseäni -
mitenkään erityisen upeana.
Osa minusta haluaisi tulla nähdyksi ihan vaan laulajana.
Miksei teitä ole näkynyt salilla? Tapaan RM:n salilla joka päivä.
Jimin, olet laihtunut.
Losissa kaikilla oli lihaksia. Mihin ne ovat kadonneet?
Ehkä… -Hei vaan.
V on vähän huonovointinen, joten…
Kuvitelkaa 70 000 hengen yleisö, suurin osa heistä ulkomaalaisia,
laulamassa "Arirangin" kertosäettä.
Se voisi olla ikoninen hetki. Päätös on toki lopulta teidän,
mutta halusin tuoda asian esiin, sillä potentiaali on mielestäni valtava.
Itse pidin kovasti aiemmasta versiosta.
Olen lyhyemmän version kannalla, sillä siinä -
"Arirang"-samplen osuus oli minusta sopiva.
Ylilyöntejä on hyvä välttää.
Moni kuulija ei varmaankaan edes tunnista "Arirangia".
Paitsi tietysti korealaiset.
Eikö siis kannattaisi valita versio, joka kuulostaa biisinä paremmalta?
Siitä huolimatta -
pidemmällä versiolla on minusta enemmän potentiaalia.
Kumpikaan versioista ei ole huono.
Ymmärrän molemmat näkemykset.
Jos minun pitäisi kuunnella biisiä toistolla, valitsisin lyhyemmän version.
Toisaalta, jos ei tunne "Arirangia"… Kun kuulimme afrorytmejä ensi kertaa,
ne tekivät vaikutuksen erilaisuudellaan.
Tämä kappale voi ehkä tehdä saman ei-korealaisille kuulijoille.
Olette epäilemättä ilmiö, jollaisia syntyy vain harvoin.
Ja olette myös korealaisia.
Kohdeyleisönne alkaa olla enenevässä määrin -
maailmanlaajuista, ei vain korealaista. Sekin on kiistaton tosiasia.
Kuten jo totesin, päätös on teidän.
Tällä levyllä keskeisin kysymys on, kuinka pitkälle haluamme mennä.
Kuinka suurta muutosta haluamme? Siitä tässä pohjimmiltaan on kyse.
Päätimme ottaa uuden suunnan,
mutta kalkkiviivoilla alamme kuitenkin arkailla.
Jos sylkee sisältään kaiken ulos,
tyhjä tila pitää täyttää jollain, joten tarvitaan jotain ulkopuolelta.
Savi pyörii, mutta sitä työstäessä pitää keskittyä yhteen pisteeseen.
En tiedä, millainen lopputuloksesta tulee tai miten se otetaan vastaan.
Asioiden pitää vain antaa tapahtua.
Yritämme pystyä nauttimaan prosessista.
Valmista.
"Arirang" kertoo kaipuun syvästä surusta.
Sitä on perinteisesti laulettu Koreassa -
helpottamaan sellaisen surun hetkiä.
Korealaisena koin,
että niin perinteisen laulun käyttäminen olisi ehkä liian suorasukaista.
Ajattelin niin, mutta sitten,
kun "Arirang" päätyi albumin kantavaksi teemaksi, oivalsin,
että se kantaa sanomaamme hyvin ytimekkäästi.
Puolivillaisen lähestymistavan sijaan -
päätimme lopulta antaa mennä täysillä.
Tämä voi olla jotain, johon vain me pystymme.
Juuri noin! Pidä tuo. No niin.
Kun tapasin muut yhtyeen jäsenet Losissa, se ei tuntunut kollegoiden kohtaamiselta,
vaan pitkään odotetulta perheen jälleennäkemiseltä.
Jos verrataan nykyhetkeä entiseen,
on selvää, että meistä jokainen on muuttunut ja aikuistunut paljon.
Olemme kaikki kasvaneet.
Olen viettänyt heidän kanssaan puolet elämästäni. He ovat toinen perheeni.
Ajatella, että olemme taas yhdessä. Uskomatonta.
Epätodellista.
Tämä on kuin unta.
Ennen kuvittelin, että loppu vielä tulisi.
Ehkä lopettaisimme, kun fysiikkamme ei enää kestäisi.
Nyt ajattelen, että voimme jatkaa niin kauan kuin sydämestämme haluamme.
Mottoni on "anna virran viedä". Aina se lopulta jonnekin vie.
Tuntuu, että olemme vihdoin taas siellä, mihin kuulumme.
BTS:n kaltaiseen ryhmään kuuluminen -
on kuin kantaisi suurta ja upeaa kruunua.
Joskus se tuntuu liian raskaalta kantaa.
Toisinaan pelottavaltakin.
Vaikeita hetkiä ja tunteiden vuoristorataa on varmasti luvassa,
mutta uskon, että ilo vie lopulta voiton.
Sillä kukaan meistä ei ole yksin.
Niin kauan kuin me seitsemän pidämme yhtä,
virta kyllä kannattelee meitä.
Hoidetaan homma. -Aloitetaan.
Siitä on aikaa, kun äänitimme kaikki yhdessä.
Niin on. -Kolme tai neljä vuotta kai.
Hauska tavata.
Mitä oikein höpiset?
Okei, nyt uidaan. Musat soimaan.
Swim, swim
Water falling off your skin Swim, swim
I could spend a lifetime watching you
Swim, swim
This is how it all begins Swim, swim
I just wanna dive, I just wanna dive
Bad world, gone away And I still wake up in this mad world
Name a place That I could breathe on this map, world
Lookin' like a goody goody In this bad world, bad world
Don't know how to act, girl
I'm in the deep Tell me where the hell you at, girl?
Oh, you ain't even gotta love me bad, girl
You know That I'm never holdin' back, girl
So easy Don't make it so hard
Nights like these I just wanna get lost
Right here with the moon and the sharks
I ain't gotta think 'bout a thing Baby, I just
Swim, swim
Water falling off your skin Swim, swim
I could spend a lifetime watching you
Swim, swim
This is how it all begins Swim, swim
I just wanna dive, I just wanna dive
Water water so deep Water so deep
Take it off the ground I ain't never gettin' cold feet
Yeah, you know me, yeah, you know me
Sittin' on the shore Now I'm ready for the whole sea
I can feel the high waves comin'
Why you run away, you can run in
Salt on my tongue, she's stunnin'
You're the only place That I wanna be, yeah
Swim, swim
Water falling off your skin Swim, swim
I could spend a lifetime watching you
Swim, swim
This is how it all begins
Swim, swim
I just wanna dive, I just wanna dive
Splash, drift
I make waves with my two fins
Splash, drip
I just wanna take it across the line
Under here, we don't chase the time
Baby, everything can't be so sad
Turn my face from the land
I just wanna dive, I just wanna dive
Swim, swim
Water falling off your skin Swim, swim
I could spend a lifetime watching you
Swim, swim
Let it all begin Swim, swim
I just wanna dive, I just wanna dive
Ja…
Poikki!
Valmista? -Poikki!
ERITYISKIITOS ARMYLLE
Tekstitys: Heidi Mäki